Source: https://www.fanatik.ro/crina-pintea-forma-maxima-in-champions-league-ma-simt-bine-si-muncesc-foarte-mult-astept-sa-formam-acea-echipa-puternica-19096841
Timestamp: 2020-06-05 09:58:24+00:00

Document:
Crina Pintea, formă maximă în Champions League: "Mă simt bine și muncesc foarte mult! Aștept să formăm acea echipă puternică" » Fanatik.ro
Crina Pintea, formă maximă în Champions League Mă simt bine și muncesc foarte mult! Aștept să formăm acea echipă puternică FOTO: Bucurie a handbalistelor de la CSM cu Crina Pintea si Elizabeth Omoregie in meciul de handbal feminin dintre CSM Bucuresti si MKS Perla Lublin, contand pentru Liga Campionilor, desfasurat in Sala Polivalenta-Ioan Kunst Ghermanescu din Bucuresti
CSM București este lider în grupa B din Champions League cu 5 puncte după primele trei etape. În weekend, “tigroaicele” au obținut cea mai categorică victorie din istoria participărilor în Ligă, 35-19 cu Perla Lublin. Crina Pintea a fost cea mai bună marcatoare a CSM-ului, arătând o poftă de joc foarte bună împotriva polonezelor. De altfel, Pintea este deținătoarea trofeului după ce a jucat în primăvară la Gyor și își dorește să câștige încă o dată trofeul și cu CSM București.
Crina Pintea, formă maximă în Champions League: “Mă simt bine și muncesc foarte mult!”
Într-un meci în care nu au evoluat starurile Andrea Lekic, Cristina Neagu și Nora Mork, Crina Pintea a fost cea mai bună marcatoare a echipei lui Adi Vasile. Pivotul naționalei României a înscris 6 goluri în confruntarea cu Lublin, fiind una dintre cele mai bune jucătoare de pe teren. De altfel, Crina Pintea a declarat că este în formă foarte bună în această perioadă a sezonului și va încerca să își păstreze acest tonus la fiecare meci:
“Mă simt foarte bine. Muncesc foarte mult. Dau tot ce am mai bun la fiecare meci. Am reușit să îmi fac treaba și am de gând să îmi mențin această formă. Este important să fim toate sănătoase pentru că una se accidentează, revine alta, astfel că e important să fim ok toate. Bineînțeles că așteptăm să revină și fetele și să formăm acea echipă puternică pe care toate ne-o dorim”, a spus Pintea pentru FANATIK.
Crina Pintea, formă maximă în Champions League: “Mă simt bine și muncesc foarte mult! Aștept să formăm acea echipă puternică” FOTO: Crina Pintea in meciul de handbal feminin dintre CSM Bucuresti si MKS Perla Lublin, contand pentru Liga Campionilor, desfasurat in Sala Polivalenta-Ioan Kunst Ghermanescu din Bucuresti
Linnea Torstensson, impresionantă pe faza de atac!
CSM București este considerată a doua favorită în EHF Champions League după Gyor, deținătoarea trofeului. Însă, echipa din Capitală este și cea mai lovită de accidentări. Cristina Neagu și Nora Mork sunt două dintre cele mai bune handbaliste din lume, însă cele două se luptă cu accidentări grave. Dacă la Cristina Neagu ne așteptăm să revină pe teren până la finalul lunii noiembrie, nu același lucru se întâmplă cu Nora Mork. Norvegianca va fi aptă de joc, în cel mai bun caz, în luna aprilie.
În lipsa sârboaicei Andrea Lekic, atacul lui CSM București a fost orchestrat de Linnea Torstensson. Suedeza în vârstă de 36 de ani a revenit la CSM în această vară, fiind adusă să întărească partea defensivă, însă se dovedește a fi crucială pe atac. De altfel, Adrian Vasile a spus într-un interviu FANATIK că suedeza este jucătoarea care l-a impresionat cel mai mult cu forța fizică: “Atunci când am început acest proiect, s-au alăturat multe jucătoare de calitate. Ele deja vin cu un bagaj de educație în zona antrenamentului fizic foarte bine dezvoltat. Mai ales cele din zona scandinavă. Acolo se pune foarte mult accent pe pregătirea fizică încă din juniorat. Cred că jucătoarea care m-a impresionat cel mai mult a fost Linnea Torstensson. E simplu de ce ea”
Crina Pintea, formă maximă în Champions League: “Mă simt bine și muncesc foarte mult! Aștept să formăm acea echipă puternică” FOTO: Linnea Torstensson in meciul de handbal feminin dintre CSM Bucuresti si Rostov Don, contand pentru Liga Campionilor, desfasurat in Sala Polivalenta-Ioan Kunst Ghermanescu din Bucuresti
CSM București va juca pe 3 noiembrie returul cu Perla Lublin, din deplasare. Pe 10 noiembrie, CSM București va evolua împotriva lui Esbjerg, iar ultimul meci din grupele EHF Champions League va fi pe 16 noiembrie, în Rusia cu Rostov.
Clasament grupa B în EHF Champions League:
CSM București 5p
Esbjerg 4p
Rostov Don 3p
Perla Lublin 0p
Adrian Vasilecrina pinteaEHF Champions League

References: CSM 
 CSM 

CSM 
 CSM 
 CSM 

CSM 
 CSM 
 CSM 
 CSM 

CSM 
 CSM 

CSM